stanford-oval/wikipedia huggingface dataset:
ชิว ชูเจิน
ประวัติ

ชิว ชูเจิน (Chingmy Yau) เกิดเมื่อวันที่ 16 พฤษภาคม 1968 (พ.ศ. 2511) เคยเข้าร่วมการประกวดมิสฮ่องกง ในปี 1987 (พ.ศ. 2530) จากนั้นเป็นนักแสดงสังกัดบริษัทภาพยนตร์ของผู้กำกับคนดังหวังจิง  เธอแสดงทั้งบทนางเอกและนางรองในผลงานกำกับและอำนวยการสร้างของหวังจิง ตั้งแต่ยุคปลายทศวรรษที่ 80 อาทิเช่น ผลงานแสดงกับหลิว เต๋อหัว ในเรื่อง บริษัทยุ่งแล้วรวย ภาค 1 , 2 (The Crazy Companies ,1988) ตำรวจตัดตำรวจ ภาค 1 , 2 (Lee Rock ,1991) ฟ้านี้ข้าใหญ่ได้คนเดียว (Casino Tycoon 1 ,1992) เรียกเทวดามาก็ล้มข้าไม่ได้ (Casino Tycoon 2 ,1992) ผลงานแสดงกับโจว ซิงฉือ ในเรื่อง คนกัดคน (Tricky Brains ,1991) อุ้ยเสี่ยวป้อ จอมยุทธเย้ยยุทธจักร ภาค 1 , 2 (Royal Tramp ,1992) เป็นต้น จากนั้นได้เปลี่ยนแนวการแสดงเป็นแนวเซ็กซี่ ในภาพยนตร์เรื่อง เพชฌฆาตกระสุนเปลือย (Naked Killer ,1992) จนเธอได้ชื่อว่า เซ็กซี่ควีนแห่งเกาะฮ่องกง แต่จริงๆแล้ว เธอเป็นนางเอกแนวเซ็กซี่ที่แทบจะไม่เล่นฉากโป๊เปลือยในหนังเรื่องใดเลย
ผลงานที่โดดเด่นที่สุดของเธอ คือภาพยนตร์แนวอีโรติก ที่นิยมเรียกว่า หนังเกรด 3 เรื่อง Naked Killer ,1992 หรือชื่อไทย เพชฌฆาตกระสุนเปลือย และเรื่อง Lover of the Last Empress ,1994 หรือชื่อไทย ตำนานรักซูสีไทเฮา เธอได้รับความนิยมอย่างมากจากผู้ชมภาพยนตร์ ด้วยความงามที่เป็นธรรมชาติ ดวงตากลมใส ประกอบกับฝีมือการแสดงของเธอ  เธอยังมีผลงานภาพยนตร์ดัดแปลงจากนวนิยาย ในเรื่อง ดาบมังกรหยก ตอน ประมุขพรรคมาร (The Kung Fu Cult Master ,1993) ร่วมแสดงกับหลี่ เหลียนเจี๋ย ภาพยนตร์ดัดแปลงจากเกมส์ชื่อดัง ในเรื่อง บัลล็อก ผู้ชายทะลุเวลา (Future Cops ,1993) ร่วมแสดงในภาพยนตร์ของเฉินหลง ในเรื่อง ซิตี้ฮันเตอร์ ใหญ่ไม่ใหญ่ข้าก็ใหญ่ (City Hunter ,1993) ร่วมแสดงกับโจว เหวินฟะ ในเรื่อง คนตัดคน ตอน เกาจิ้งตัดเอง (God of Gamblers Return ,1994) อีกด้วย
อย่างไรก็ตาม แม้ว่าเธอไม่ได้ประกาศถอนตัวออกจากวงการบันเทิงอย่างเป็นทางการ แต่เธอก็ไม่ได้รับเล่นหนังเรื่องใดอีกตั้งแต่ปี 1999  เป็นเวลากว่า 20 ปีแล้ว เธอได้แต่งงานกับ เฉิน เจียเว่ย นักออกแบบแฟชั่นชาวฮ่องกง ในปี 1999 (พ.ศ. 2542) และมีลูกสาวด้วยกัน 3 คน โดยปัจจุบัน ชิวชูเจิน ได้เข้ามาช่วยธุรกิจของสามีแทน
ผลงานภาพยนตร์

Hold You Tight (1998)
Lawyer Lawyer (1997)
Feel 100%...Once More (1996)
4 Faces of Eve (1996)
Bodyguards of Last Governor (1996)
Street Angels (1996) : ขบวนการคนนรก
Satan Returns (1996) : เฉียดนรก 6 อาถรรพ์
Young and Dangerous 3 (1996) : กู๋ หว่า ไจ๋ 3 ใหญ่ครองเมือง
Young and Dangerous 2 (1996) : กู๋ หว่า ไจ๋ 2 มังกรฟัดโลก
Blind Romance (1996) : นัดบอดก่อนบอกรัก
Black Mask (1996) : แบล็คแมสค์ ดำมหากาฬ
Legendary Couple (1995) : โหดนิ่มควงปืนทิ่มนรก
I'm Your Birthday Cake (1995)
The Saint of Gamblers (1995) : คนตัดเซียน 3
Lover of the Last Empress (1995) : ตำนานรักซูสีไทเฮา
God of Gamblers' Return (1994) : คนตัดคน ตอน เกาจิ้งตัดเอง
1941 Hong Kong on Fire (1994)
Return to a Better Tomorrow (1994) : โหด เลว ดี รุ่นที่ 2
Modern Romance (1994)
Modern Love (1994)
The New Legend of Shaolin (1994) : 5 พยัคฆ์เสี้ยวลิ้มยี่
The Kung Fu Cult Master (1993) : ดาบมังกรหยก ตอน ประมุขพรรคมาร
Raped by an Angel (1993)
Psycho Killer (Yu ye tian mo) (1993)
Millionaire Cop (1993) : จิ้งจอกเงิน 1,000 หน้า
Legend of the Liquid Sword (1993) : ชอลิ้วเฮียง จอมยุทธ์ไม่หยุดรัก
Ghost Lantern (1993)
Future Cops (1993) : บัลล็อก ผู้ชายทะลุเวลา
Boys Are Easy (1993)
City Hunter (1993) : ซิตี้ฮันเตอร์ ใหญ่ไม่ใหญ่ ข้าก็ใหญ่
Royal Tramp II (1992) : อุ้ยเสี่ยวป้อ จอมยุทธเย้ยยุทธจักร 2
Royal Tramp (1992) : อุ้ยเสี่ยวป้อ จอมยุทธเย้ยยุทธจักร
Truant Heroes (1992) : นักเรียนตัดนักเลง
She Starts the Fire (1992)
Naked Killer (1992) : เพชฌฆาตกระสุนเปลือย
Deadly Dream Woman (1992)
Casino Tycoon 2 (1992) : เรียกเทวดามา ก็ล้มข้าไม่ได้
Casino Tycoon (1992) : ฟ้านี้ใหญ่ได้คนเดียว
Tricky Brains (1991) : คนกัดคน
Money Maker (1991)
Lee Rock (1991) : ตำรวจตัดตำรวจ
My Neighbors are Phantoms (1990)
They Came to Rob Hong Kong (1990)
Mr. Fortune (1989)
Ghost Busting (1989)
Happy Together (1989)
The Crazy Companies II (1988) : บริษัท...ยุ่งแล้วรวย 2
The Crazy Companies (1988) : บริษัท...ยุ่งแล้วรวย
Love Army (1988)
แหล่งข้อมูลอื่น

Website about Chingmy Yau
ชิว ชูเจิน ที่อินเทอร์เน็ตมูวีเดตาเบส
hkcinemagic entry เก็บถาวร 2016-03-03 ที่ เวย์แบ็กแมชชีน
lovehkfilm entry
ช่างมันเถอะเหงา

| "ช่างมันเถอะเหงา" |
| --- | --- |

เพลงโดยบอดี้สแลม
จากอัลบั้มdharmajāti (ดัม-มะ-ชา-ติ)
วางจำหน่าย: 25 กันยายน พ.ศ. 2557
บันทึกเสียง: พ.ศ. 2557
แนวเพลง: อะคูสติกส์, โฟล์กร็อก, เพื่อชีวิต, แจ๊ส
ความยาว: 6:48
ค่ายเพลง: จีนี่เรคคอร์ดส
ผู้ประพันธ์เพลง: ยืนยง โอภากุล อาทิวราห์ คงมาลัย (คำร้องเพิ่มเติม)

"ช่างมันเถอะเหงา" เป็นเพลงจากอัลบั้มของวงบอดี้สแลม จากอัลบั้มชุดที่ 6 dharmajāti (ดัม-มะ-ชา-ติ)
เพลง "ช่างมันเถอะเหงา" ประพันธ์เนื้อร้องและแต่งทำนองโดย ยืนยง โอภากุล หรือแอ๊ด คาราบาว คำร้องเพิ่มเติมโดย อาทิวราห์ คงมาลัย (ตูน บอดี้สแลม) และเรียบเรียงโดย บอดี้สแลม, พูนศักดิ์ จตุระบุล (อ๊อฟ บิ๊กแอส) ร่วมด้วย โก้ เศกพล อุ่นสำราญ (โก้ Mr.Saxman) ที่มาบรรเลงแซ็กโซโฟน
การตอบรับ

เพลง "ช่างมันเถอะเหงา" ติดชาร์ตอันดับ 4 ใน 100 ของชาร์ตหมวดเพลง GMM Gmember Chart Top 100 ประจำวันที่ 29 กันยายน พ.ศ. 2557 และติดชาร์ตอันดับ 4 ใน 5 ของชาร์ตหมวดเพลง GMM Gmember Chart Top 5 ประจำวันที่ 29 กันยายน พ.ศ. 2557 จากเว็บไซต์ Gmember
การตอบรับ > ชาร์ต

| ชาร์ต (พ> ศ. 2557) | อันดับสูงสุด |
| --- | --- |
ไอทูนส์ไทยแลนด์ชาร์ตท็อป 20: 17
จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100: 4
จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 5: 4
ตำบลขวาว

| ตำบลขวาว |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Khwao

ประเทศ: ไทย
จังหวัด: ร้อยเอ็ด
อำเภอ: เสลภูมิ
พื้นที่
 • ทั้งหมด: 57.50 ตร.กม. (22.20 ตร.ไมล์)
ประชากร (2565)
 • ทั้งหมด: 8,817 คน
 • ความหนาแน่น: 153.34 คน/ตร.กม. (397.1 คน/ตร.ไมล์)
รหัสไปรษณีย์ : 45120
รหัสภูมิศาสตร์: 451008
เว็บไซต์: www.khwao.go.th
 ส่วนหนึ่งของสารานุกรมประเทศไทย
ขวาว เป็นตำบลหนึ่งของอำเภอเสลภูมิ จังหวัดร้อยเอ็ด
ประวัติ

เดิมตำบลขวาวเป็นตำบลที่เก่าแก่ มีผู้ใหญ่ผู้เฒ่าเล่าสืบต่อกันมา เมื่อสมัยกรุงศรีอยุธยาตอนปลายสมัยพระเพทราชาครองสมบัติเจ้าควาญท่อฟ้า (ควาญช้าง) มาจากเมืองยโสธร ได้นำช้างมาเลี้ยงที่คำหมากเว อำเภอเสลภูมิ พบว่ามีความอุดมสมบูรณ์จึงได้มาตั้งบ้านและมีต้นขวาวเป็นจำนวนมาก จึงตั้งชื่อว่าบ้านขวาวอีกกลุ่มหนึ่งไปตั้งที่บ้านเมืองไพรจึงเรียกสองหมู่บ้านว่า “ขวาวใหญ่ - เมืองไพร” และหัวหน้าหมู่บ้านคนแรกชื่อ “ขุนขวาวขันธรักษ์”
วันที่ 3 พฤศจิกายน 2496 ตั้งตำบลนางาม แยกออกจากตำบลขวาว
ที่ตั้งและอาณาเขต

ตำบลขวาวมีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลกลาง ตำบลขวัญเมือง และตำบลเมืองไพร
ทิศตะวันออก ติดต่อกับตำบลเดิด และตำบลดู่ทุ่ง (อำเภอเมืองยโสธร)
ทิศใต้ ติดต่อกับตำบลนางาม
ทิศตะวันตก ติดต่อกับตำบลนาเลิง
การแบ่งเขตการปกครอง > การปกครองส่วนภูมิภาค

ตำบลขวาวแบ่งพื้นที่การปกครองออกเป็น 16 หมู่บ้าน
| หมู่ที่ | ชื่อหมู่บ้าน | อักษรโรมัน | ประชากร (คน) | บ้าน (หลัง) |
| --- | --- | --- | --- | --- |
| - | ทะเบียนบ้านกลาง | Central House Registration | 8 | 1 |
| 1 | โนนยาง | Non Yang | 765 | 190 |
| 2 | โนนแพง | Non Phaeng | 316 | 67 |
| 3 | สะทอน | Sa Thon | 523 | 149 |
| 4 | ทรายมูล | Sai Mun | 801 | 195 |
| 5 | หัน | Han | 644 | 156 |
| 6 | หน่อง | Nong | 608 | 144 |
| 7 | ขวาว | Khwao | 465 | 122 |
| 8 | ขวาว | Khwao | 472 | 139 |
| 9 | ขวาว | Khwao | 754 | 188 |
| 10 | โนนยาง | Non Yang | 888 | 192 |
| 11 | ขวาว | Khwao | 496 | 127 |
| 12 | หน่อง | Nong | 362 | 105 |
| 13 | หัน | Han | 407 | 109 |
| 14 | สะทอน | Sa Thon | 584 | 147 |
| 15 | ขวาว | Khwao | 353 | 114 |
| 16 | ขวาว | Khwao | 371 | 89 |
| รวม | รวม | รวม | 8,817 | 2,234 |
ข้อมูลปี 2565
การแบ่งเขตการปกครอง > การปกครองส่วนท้องถิ่น

ท้องที่ตำบลขวาวทั้งหมดอยู่ในเขตการปกครองของเทศบาลตำบลขวาว
ต้มยำกุ้ง (แก้ความกำกวม)

ต้มยำกุ้ง อาจหมายถึง
ต้มยำกุ้ง, อาหารไทยประเภทต้มยำที่มีกุ้งเป็นส่วนประกอบ
วิกฤตการณ์ ต้มยำกุ้ง, กำเนิดจากประเทศไทย ต่างชาติจึงเรียกอย่างไม่เป็นทางการว่า "วิกฤตต้มยำกุ้ง" (Tom Yam Kung/Tom Yum Goong crisis)
ต้มยำกุ้ง, ภาพยนตร์ไทย แสดงนำโดย "ทัชชกร ยีรัมย์ (พนม ยีรัมย์)"
ดูเพิ่ม

ต้มยำกุ้ง เดอะเกมส์ - เกมคอมพิวเตอร์ที่มีที่มาจากภาพยนตร์ "ต้มยำกุ้ง"
สามชาย ต้มยำกุ้ง - ตัวละครจากเกมไฟเทอส์ฮิสทอรี
ต้มยำกุ้ง 2 - ภาพยนตร์ภาคต่อของ "ต้มยำกุ้ง"
ตำบลเซกา

| ตำบลเซกา |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Seka
ประเทศ: ไทย
จังหวัด: บึงกาฬ
อำเภอ: เซกา
พื้นที่
 • ทั้งหมด: 138.1 ตร.กม. (53.3 ตร.ไมล์)
ประชากร (2563)
 • ทั้งหมด: 19,001 คน
 • ความหนาแน่น: 137.59 คน/ตร.กม. (356.4 คน/ตร.ไมล์)
รหัสไปรษณีย์ : 38150
รหัสภูมิศาสตร์: 380401
 ส่วนหนึ่งของสารานุกรมประเทศไทย
เซกา เป็นตำบลในอำเภอเซกา จังหวัดบึงกาฬ ตั้งอยู่ริมทางหลวงแผ่นดินหมายเลข 2026 แบ่งเขตการปกครองออกเป็น 23 หมู่บ้าน ณ พ.ศ. 2563 ตำบลนี้มีประชากร 19,001 คน
ตำบลขอนคลาน

| ตำบลขอนคลาน |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Khon Khlan
ประเทศ: ไทย
จังหวัด: สตูล
อำเภอ: ทุ่งหว้า
พื้นที่
 • ทั้งหมด: 12.7 ตร.กม. (4.9 ตร.ไมล์)
ประชากร (2566)
 • ทั้งหมด: 2,873 คน
 • ความหนาแน่น: 226.22 คน/ตร.กม. (585.9 คน/ตร.ไมล์)
รหัสไปรษณีย์ : 91120
รหัสภูมิศาสตร์: 910603
 ส่วนหนึ่งของสารานุกรมประเทศไทย
| องค์การบริหารส่วนตำบลขอนคลาน |
| --- | --- |
องค์การบริหารส่วนตำบล
อบต.ขอนคลาน
พิกัด: 7°00′04.3″N 99°40′40.6″E﻿ / ﻿7.001194°N 99.677944°E﻿ / 7.001194; 99.677944
ประเทศ:  ไทย
จังหวัด: สตูล
อำเภอ: ทุ่งหว้า
พื้นที่
 • ทั้งหมด: 12.7 ตร.กม. (4.9 ตร.ไมล์)
ประชากร (2566)
 • ทั้งหมด: 2,873 คน
 • ความหนาแน่น: 226.22 คน/ตร.กม. (585.9 คน/ตร.ไมล์)
รหัส อปท.: 06910604
ที่อยู่ที่ทำการ: หมู่ 4 ถนนบ้านราไว-ตันหยงลาไน้ ตำบลขอนคลาน อำเภอทุ่งหว้า จังหวัดสตูล 91120
เว็บไซต์: www.khonklan.go.th
 ส่วนหนึ่งของสารานุกรมประเทศไทย
ขอนคลาน เป็นตำบลในอำเภอทุ่งหว้า จังหวัดสตูล
ที่ตั้งและอาณาเขต

ตำบลขอนคลาน มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลท่าข้าม ตำบลเกาะสุกร (อำเภอปะเหลียน จังหวัดตรัง) และตำบลทุ่งบุหลัง
ทิศตะวันออก ติดต่อกับตำบลนาทอน
ทิศใต้ ติดต่อกับตำบลแหลมสน (อำเภอละงู)
ทิศตะวันตก ติดต่อกับทะเลอันดามัน
ประวัติ

ขอนคลาน เป็นตำบลที่ขึ้นกับอำเภอทุ่งหว้า จังหวัดสตูล ต่อมาทางราชการได้ย้ายที่ว่าการอำเภอทุ่งหว้า ไปตั้งที่ตำบลกำแพง กิ่งอำเภอละงู และยกฐานะให้กิ่งอำเภอเป็น อำเภอละงู ส่วนที่ว่าการอำเภอกิ่งอำเภอละงู ให้ย้ายมาตั้งที่บริเวณที่ว่าการอำเภอทุ่งหว้า ตำบลทุ่งหว้า ให้มีฐานะเป็น กิ่งอำเภอทุ่งหว้า โดยแยก 7 ตำบล ได้แก่ ตำบลแหลมแค ตำบลโตละเหนือ ตำบลโตละใต้ ตำบลปากบารา ตำบลปากละงู ตำบลกาแบง และตำบลโกตา ไปขึ้นอำเภอละงู ส่วน 3 ตำบลที่เหลือ ได้แก่ ตำบลทุ่งหว้า ตำบลมะหงัง และตำบลเปรียะ ให้ขึ้นกับกิ่งอำเภอทุ่งหว้า
ปี พ.ศ. 2489 พื้นที่หมู่ 2, 5–7 (ในขณะนั้น) ตำบลขอนคลาน กิ่งอำเภอทุ่งหว้า แจ้งแก่ทางราชการว่าประชาชนทั้ง 4 หมู่บ้าน ไปติดต่อราชการกับอำเภอละงู สะดวกกว่าไปติดต่อกับกิ่งอำเภอทุ่งหว้า ทางราชการจึงได้โอนท้องที่หมู่ 2, 5–7 ของตำบลขอนคลาน กิ่งอำเภอทุ่งหว้า เข้าไปสมทบในการปกครองของตำบลกำแพง อำเภอละงู (ปัจจุบันคือตำบลแหลมสน อำเภอละงู) ต่อมาในปี พ.ศ. 2516 กิ่งอำเภอทุ่งหว้า มีความเจริญมากขึ้น จึงได้รับการยกฐานะขึ้นเป็น อำเภอทุ่งหว้า ตำบลขอนคลานจึงย้ายมาขึ้นกับทางอำเภอและเป็นตำบลลำดับที่ 3
ปี พ.ศ. 2524 พื้นที่หมู่ 1 บ้านมะหัง, หมู่ 2 บ้านทุ่งสะโบะ, หมู่ 4 บ้านทุ่งทะนาน, หมู่ 5 บ้านท่านา และหมู่ 6 บ้านทุ่งบุหลัง รวม 5 หมู่บ้านในตำบลขอนคลาน ขอแยกตั้งเป็นตำบล ชื่อว่า ตำบลทุ่งบุหลัง ทำให้ตำบลขอนคลานเหลือพื้นที่เพียง 4 หมู่บ้านจนถึงปัจจุบัน
การแบ่งเขตการปกครอง > การปกครองส่วนภูมิภาค

ตำบลขอนคลานแบ่งพื้นที่การปกครองออกเป็น 4 หมู่บ้าน ได้แก่
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| หมู่ 1 |  | บ้านขอนคลานตะวันออก |  | (Ban Khon Khlan Tawan Ok) |  |  |
| หมู่ 2 |  | บ้านราไวใต้ |  | (Ban Rawai Tai) |  |  |
| หมู่ 3 |  | บ้านขอนคลานตะวันตก |  | (Ban Khon Khlan Tawan Tok) |  |  |
| หมู่ 4 |  | บ้านราไวเหนือ |  | (Ban Rawai Nuea) |  |  |
การแบ่งเขตการปกครอง > การปกครองส่วนท้องถิ่น

ตำบลขอนคลานเดิมมีฐานะเป็นสภาตำบลขอนคลาน จัดตั้งในปี พ.ศ. 2517 ซึ่งได้ยกระดับจากสภาตำบลเป็นองค์การบริการส่วนตำบลขอนคลานเมื่อวันที่ 11 สิงหาคม พ.ศ. 2542 ลำดับที่ 289 ซึ่งขณะนั้นมีประชากร 2,009 คน 366 ครัวเรือน จึึงมีฐานะเป็นองค์การบริหารส่วนตำบลขนาดเล็ก
ต่อมาคณะกรรมการพนักงานส่วนตำบลจังหวัดสตูล (ก.อบต.จังหวัดสตูล) ได้ดำเนินการประเมินการขอปรับขนาดองค์การบริหารส่วนตำบลขอนคลาน เมื่อวันที่ 23 สิงหาคม พ.ศ. 2554 และได้มีมติเห็นชอบผลการประเมินดังกล่าวฯ ในการประชุมครั้งที่ 8/2554 เมื่อวันที่ 29 สิงหาคม พ.ศ. 2554 ปรับขนาดองค์การบริหารส่วนตำบลขอนคลาน จากองค์การบริหารส่วนตำบลขนาดเล็กเป็นขนาดกลาง โดยองค์การบริหารส่วนตำบลขอนคลานได้ประกาศการปรับขนาดให้มีผลตั้งแต่วันที่ 7 กันยายน พ.ศ. 2554 ขณะนั้นมีประชากร 2,587 คน 631 ครัวเรือน
ต้วน จื้อซิง

ต้วน จื้อซิง (段智興) หรือ ต้วน อวี้ฉางซิง (段易長興) เป็จักรพรรดิที่ 18 แห่งอาณาจักรต้าหลี่ เป็นพระโอรสของต้วน เจิ้งซิง ทรงครอง ราชย์ช่วงปี พ.ศ. 1714–1743 (ค.ศ. 1171–1200)
ตัวละครในนิยาย

บทความหลัก: อิดเต็งไต้ซือ
อิดเต็งไต้ซือ(一燈大師)ชื่อเดิม ต้วนตี่เฮง เป็นตัวละครในนิยายกำลังภายในของกิมย้ง เรื่องมังกรหยก และปรากฏตัวในมังกรหยก ภาค 2
ช่างสำราญ

ช่างสำราญ เป็นวรรณกรรมที่ได้รับรางวัลซีไรต์ในปี พ.ศ. 2546 แต่งโดย เดือนวาด พิมวนา
เนื้อหา

นวนิยายเรื่องนี้แสดงภาพชีวิตของเด็กบ้านแตก คือเด็กชายกำพล ช่างสำราญ ที่ทำให้ผู้อ่านต้องคาดเดาว่า เนื้อเรื่องจะเป็นอย่างไร โดยเริ่มจากการเปิดเรื่องด้วยเหตุการณ์ที่รุนแรง ทั้งการกล่าวถึงแม่เด็กที่มีชู้ และพ่อเด็กที่ไม่มีเงินเช่าบ้าน ต้องหอบหิ้วเด็กไปอาศัยในสังคมใหม่ ที่มีชาวบ้านชอบยุ่งเรื่องของเพื่อนบ้าน
ดังนั้นเนื้อหาของเรื่องส่วนหนึ่งจึงเป็นการวิพากษ์วิจารณ์เรื่องของชาวบ้านที่ชอบยุ่งเรื่องของเพื่อนบ้าน แม้ว่าเหมือนจะทำให้เรื่องราวยุ่งยาก แต่ในความเป็นจริงแล้ว ลักษณะนี้เป็นรากเหง้าทางวัฒนธรรมของไทย ที่แม้จะเป็นการยุ่งสอดรู้สอดเห็น แต่ก็แฝงไปด้วยความเอื้ออาทรที่มีต่อเด็กชายคนนี้ ซึ่งในแง่นี้ก็คือ ผู้เขียนใช้รากเหง้าทางวัฒนธรรม และความเอื้ออาทรในหมู่ชาวบ้านมาช่วยเด็กชายคนนี้นั่นเอง
นวนิยายเรื่องนี้มีทั้งความสนุก เรื่องตลก (ที่อาจจะหัวเราะไม่ออก) ภาพความสะเทือนใจ อย่างไรก็ตาม อาจารย์ยุรฉัตรกล่าวว่า แม้เนื้อหามีลักษณะไม่เครียดทั้งเรื่อง แต่ก็แฝงความสะเทือนอารมณ์เอาไว้ในขณะเดียวกัน ซึ่งทำให้มีความน่าสนใจ
แหล่งข้อมูลอื่น

สมาคมคนน่ารัก เก็บถาวร 2005-03-16 ที่ เวย์แบ็กแมชชีน เดือนวาด พิมวนา ซีไรต์ 'ง่ายแต่งาม' ปี ๔๖
หนังสือพิมพ์ผู้จัดการ เก็บถาวร 2007-03-12 ที่ เวย์แบ็กแมชชีน "ช่างสำราญ" ซีไรต์ที่ยังไม่จบ
| ด ค กรายชื่อวรรณกรรมสัญชาติไทยที่ได้รับรางวัลวรรณกรรมสร้างสรรค์ยอดเยี่ยมแห่งอาเซียนเรียงตามปี |
| --- | --- |
ลูกอีสาน (พ.ศ. 2522) ·  เพียงความเคลื่อนไหว (พ.ศ. 2523) ·  ขุนทอง เจ้าจะกลับเมื่อฟ้าสาง (พ.ศ. 2524) ·  คำพิพากษา (พ.ศ. 2525) ·  นาฏกรรมบนลานกว้าง (พ.ศ. 2526) ·  ซอยเดียวกัน (พ.ศ. 2527) ·  ปูนปิดทอง (พ.ศ. 2528) ·  ปณิธานกวี (พ.ศ. 2529) ·  ก่อกองทราย (พ.ศ. 2530) ·  ตลิ่งสูง ซุงหนัก (พ.ศ. 2531) ·  ใบไม้ที่หายไป : กวีนิพนธ์แห่งชีวิต (พ.ศ. 2532) ·  อัญมณีแห่งชีวิต (พ.ศ. 2533) ·  เจ้าจันท์ผมหอม นิราศพระธาตุอินทร์แขวน (พ.ศ. 2534) ·  มือนั้นสีขาว (พ.ศ. 2535) ·  ครอบครัวกลางถนน (พ.ศ. 2536) ·  เวลา (พ.ศ. 2537) ·  ม้าก้านกล้วย (พ.ศ. 2538) ·  แผ่นดินอื่น (พ.ศ. 2539) ·  ประชาธิปไตยบนเส้นขนาน (พ.ศ. 2540) ·  ในเวลา (พ.ศ. 2541) ·  สิ่งมีชีวิตที่เรียกว่าคน (พ.ศ. 2542) ·  อมตะ (พ.ศ. 2543) ·  บ้านเก่า (พ.ศ. 2544) ·  ความน่าจะเป็น (พ.ศ. 2545) ·  ช่างสำราญ (พ.ศ. 2546) ·  แม่น้ำรำลึก (พ.ศ. 2547) ·  เจ้าหงิญ (พ.ศ. 2548) ·  ความสุขของกะทิ (พ.ศ. 2549) ·  โลกในดวงตาข้าพเจ้า (พ.ศ. 2550) ·  เราหลงลืมอะไรบางอย่าง (พ.ศ. 2551) ·  ลับแล, แก่งคอย(พ.ศ. 2552) ·  ไม่มีหญิงสาวในบทกวี (พ.ศ. 2553)  ·  แดดเช้าร้อนเกินกว่าจะนั่งจิบกาแฟ (พ.ศ. 2554) ·  คนแคระ (พ.ศ. 2555) ·  หัวใจห้องที่ห้า (พ.ศ. 2556)  ·  อสรพิษและเรื่องอื่นๆ (พ.ศ. 2557)  ·  ไส้เดือนตาบอดในเขาวงกต (พ.ศ. 2558) ·  นครคนนอก (พ.ศ. 2559)  ·  สิงโตนอกคอก (พ.ศ. 2560) ·  พุทธศักราชอัสดงกับทรงจำของทรงจำของแมวกุหลาบดำ (พ.ศ. 2561) ·  ระหว่างทางกลับบ้าน (พ.ศ. 2562) ·  คืนปีเสือและเรื่องเล่าของสัตว์อื่น ๆ (พ.ศ. 2563) ·  เดฟั่น (พ.ศ. 2564)  ·  จนกว่าโลกจะโอบกอดเราเอาไว้ (พ.ศ. 2565)  ·  ด้วยรักและผุพัง (พ.ศ. 2566)
ดินแดนในเรื่องพระอภัยมณี

แผนที่ทะเลอันดามัน เทียบกับสถานที่ในเรื่อง พระอภัยมณี
สำหรับ ดินแดนในเรื่องพระอภัยมณี อันเป็นผลงานประพันธ์ของสุนทรภู่นั้น มีความโดดเด่นที่น่าสนใจอย่างยิ่ง เนื่องจากการวางตำแหน่งเมืองและสถานที่ต่าง ๆ ในท้องเรื่องอย่างมีหลักการ ประหนึ่งว่าผู้ประพันธ์มีแผนที่อยู่ในมือ เหตุการณ์ส่วนใหญ่ในเรื่อง พระอภัยมณี เกิดขึ้นในท้องทะเล นักวิชาการหลายคนต่างวิเคราะห์ข้อมูลและนำเสนอว่า ทะเลในเรื่องพระอภัยมณี คือทะเลอันดามัน มิใช่อ่าวไทย นอกจากนี้ ผู้ประพันธ์ยังจินตนาการถึงเมืองและสถานที่ของชนชาติต่าง ๆ มากมายนอกเหนือจากชาวไทย เช่น เมืองของชาวจีน (กึงตั๋งกังจิ๋วจุนติ๋วเซียง) แขก (อรุมเขตคุ้งสุหรัดปัตหนา ไปปะหังปังกะเราะเกาะชวา มะละกากะเลหวังตรังกะนู) จาม (อัดแจจามข้ามหน้ามลายู) ฝรั่ง วิลันดา (ฝรั่งข้ามฟากเข้าอ่าวเยียระมัน ที่บางเหล่าก็เข้าอ่าววิลาส) พราหมณ์ พม่า มอญ และอื่น ๆ อีกมากมาย
รายชื่อดินแดนในเรื่องพระอภัยมณี > กรุงรัตนา

เป็นบ้านเกิดเมืองนอนของพระอภัยมณีและศรีสุวรรณ เป็นสถานที่เปิดเรื่องของกลอนนิทานเรื่องนี้ เจ้าเมืองคือท้าวสุทัศน์ เป็นพระบิดาของพระอภัยมณีและศรีสุวรรณ เชื่อว่าเมืองรัตนานี้น่าจะหมายถึงกรุงรัตนโกสินทร์ เป็นจุดเริ่มต้นการผจญภัยของพระอภัยมณีและศรีสุวรรณ
รายชื่อดินแดนในเรื่องพระอภัยมณี > เมืองรมจักร

เจ้าเมืองคือท้าวทศวงศ์ มีราชธิดาคือนางเกษรา ตำแหน่งของเมืองอยู่ไม่ไกลจากบริเวณที่พระอภัยมณีถูกนางผีเสื้อสมุทรลักตัวไป รวมถึงประชาชนพลเมืองก็เป็นชาวไทย จึงน่าจะอยู่บนคาบสมุทรเดียวกันกับเมืองรัตนา
รายชื่อดินแดนในเรื่องพระอภัยมณี > เกาะแก้วพิสดาร

เป็นเกาะเล็กๆ อยู่กลางมหาสมุทรที่ห่างไกล บนเกาะมีพระฤๅษีอาศัยอยู่ นักเดินทางที่เรือแตกเพราะพายุหรือถูกโจรสลัดปล้นชิง จะมาขออาศัยอยู่ที่เกาะนี้
รายชื่อดินแดนในเรื่องพระอภัยมณี > เมืองผลึก

เจ้าเมืองคือท้าวสิลราช กับพระนางมณฑา มีราชธิดาองค์เดียวคือนางสุวรรณมาลี เมืองนี้ตั้งอยู่ริมทะเลแห่งหนึ่ง ตรงข้ามกับเกาะลังกา ตามการวิเคราะห์ของกาญจนาคพันธ์เห็นว่าน่าจะอยู่ราวพม่าใต้ แถวๆเมืองถลาง (ภูเก็ต)
รายชื่อดินแดนในเรื่องพระอภัยมณี > เมืองลังกา

คาดว่าอาจจะเป็นศรีลังกา
รายชื่อดินแดนในเรื่องพระอภัยมณี > เกาะนาควาริน

อาจจะเป็นหมู่เกาะนิโคบาร์
ดูเพิ่ม

พระอภัยมณี
ภูมิศาสตร์สุนทรภู่ ของ กาญจนาคพันธุ์
ตำบลฮอด

| ตำบลฮอด |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Hot
ประเทศ: ไทย
จังหวัด: เชียงใหม่
อำเภอ: ฮอด
พื้นที่
 • ทั้งหมด: 51.00 ตร.กม. (19.69 ตร.ไมล์)
ประชากร (2566)
 • ทั้งหมด: 3,042 คน
 • ความหนาแน่น: 59.64 คน/ตร.กม. (154.5 คน/ตร.ไมล์)
รหัสไปรษณีย์ : 50240
รหัสภูมิศาสตร์: 501602
 ส่วนหนึ่งของสารานุกรมประเทศไทย
| องค์การบริหารส่วนตำบลฮอด |
| --- | --- |
องค์การบริหารส่วนตำบล
อบต.ฮอดที่ตั้งที่ทำการองค์การบริหารส่วนตำบลฮอด
พิกัด: 18°07′06.4″N 98°36′11.6″E﻿ / ﻿18.118444°N 98.603222°E﻿ / 18.118444; 98.603222
ประเทศ:  ไทย
จังหวัด: เชียงใหม่
อำเภอ: ฮอด
พื้นที่
 • ทั้งหมด: 51.00 ตร.กม. (19.69 ตร.ไมล์)
ประชากร (2566)
 • ทั้งหมด: 3,042 คน
 • ความหนาแน่น: 59.64 คน/ตร.กม. (154.5 คน/ตร.ไมล์)
รหัส อปท.: 06501607
ที่อยู่ที่ทำการ: เลขที่ 64 หมู่ 1 ถนนฮอด-วังลุง ตำบลฮอด อำเภอฮอด จังหวัดเชียงใหม่ 50240
เว็บไซต์: www.hod.go.th
 ส่วนหนึ่งของสารานุกรมประเทศไทย
ฮอด เป็นตำบลในอำเภอฮอด จังหวัดเชียงใหม่ พื้นที่โดยทั่วไปเป็นที่ราบลุ่ม บางส่วนเป็นป่าและภูเขาสูง ส่วนใหญ่อยู่ในเขตน้ำท่วมของการไฟฟ้าฝ่ายผลิต และเขตอุทยานแห่งชาติออบหลวง
ที่ตั้งและอาณาเขต

ตำบลฮอดมีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลหางดง
ทิศตะวันออก ติดต่อกับตำบลบ้านตาล
ทิศใต้ ติดต่อกับตำบลบ้านแอ่น (อำเภอดอยเต่า)
ทิศตะวันตก ติดต่อกับตำบลนาคอเรือ
ประวัติ

เมืองฮอด มาจากคำว่า หอด ภาษาล้านนาหมายถึง หิว อดอยาก กระหายน้ำ ในระหว่างการเดินทางอันยาวไกลนี้ ไพร่พลรู้สึกเหนื่อยและหิวมาก กระบวนเสด็จของพระนางจามเทวีได้ผ่านความอดอยากมากมาย กว่าจะถึงจุดหมายปลายทาง เมื่อมาถึงหมู่บ้านแห่งหนึ่งจึงเรียกชื่อว่า เมืองหอด อาจเป็นไปได้ว่า คำว่าหอด ฟังแล้วเป็นนามที่ค่อนไปทางอวมงคล ทำให้เมื่อวันเวลาผ่านไปหลายศตวรรษ การเรียกชื่อจึงเพี้ยนไปเป็น ฮอด ทำให้ความหมายเปลี่ยนจากเดิม เพราะคำว่า ฮอด แปลว่า ถึงหรือบรรลุ เพื่อให้ความหมายเป็นสิริมงคลมากขึ้น
กระทรวงมหาดไทยได้แยกพื้นที่หมู่ 1 บ้านแม่ลอง, หมู่ 2 บ้านท่าข้าม, หมู่ 3 บ้านหางดง, หมู่ 4 บ้านผาแตน, หมู่ 5 บ้านแม่ทัง และหมู่ 6 บ้านกองหิน รวม 6 หมู่บ้านของตำบลฮอด ตั้งเป็น ตำบลหางดง ต่อมาปี พ.ศ. 2500 นายประเสริฐ กาญจนดุล ผู้ว่าราชการจังหวัดเชียงใหม่พิจารณาว่าที่ว่าการอำเภอฮอด เป็นที่ตั้งศูนย์ราชการ สุขศาลา สถานีตำรวจ ตลาด ชุมชนหนาแน่นบริเวณริมแม่น้ำปิง จึงตั้งเป็น สุขาภิบาลฮอด.
ต่อมามีการกำหนดพื้นที่ตำบลฮอด เป็นเขตน้ำท่วมของเขื่อนภูมิพล ทำให้พ.ต.อ.นิรันดร ชัยนาม ผู้ว่าราชการจังหวัดเชียงใหม่ และพลเอก ป. จารุเสถียร รัฐมนตรีว่าการกระทรวงมหาดไทยในขณะนั้น พิจารณาย้ายที่ว่าการอำเภอฮอด ออกจากพื้นที่น้ำท่วมของเขื่อนภูมิพล โดยได้สร้างที่ว่าการอำเภอฮอดแห่งใหม่ที่หมู่ 2 บ้านท่าข้าม ตำบลหางดง และเปิดใช้ในวันที่ 1 กรกฎาคม พ.ศ. 2505
จากการย้ายที่ว่าการอำเภอ ทำให้พื้นที่ตำบลฮอดถูกลดความสำคัญลง ชุมชนย้ายไปที่บ้านท่าข้าม ทำให้เกิดพื้นที่ศูนย์กลางทางราชการ และความเจริญแห่งใหม่ เป็น สุขาภิบาลท่าข้าม ในปี พ.ศ. 2506 ทำให้ในปี พ.ศ. 2507 ประชาชนย้ายออกและมีประชาชนอยู่ในเขตสุขาภิบาลฮอดน้อย พ.ต.อ.นิรันดร ชัยนาม ผู้ว่าราชการจังหวัดเชียงใหม่ และศาสตราจารย์ ทวี แรงขำ รัฐมนตรีช่วยว่าการกระทรวงมหาดไทย จึงพิจารณายุบสุขาภิบาลฮอดลง
การแบ่งเขตการปกครอง > การปกครองส่วนภูมิภาค

พื้นที่ตำบลฮอดประกอบด้วยหมู่บ้านทั้งสิ้นจำนวน 5 หมู่บ้าน มีจำนวนประชากร 3,042 คน แบ่งเป็นชาย 1,473 คน หญิง 1,569 คน (เดือนธันวาคม 2566) เป็นตำบลที่มีจำนวนประชากรน้อยที่สุดในอำเภอฮอด
* ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก
| หมู่บ้าน | พ> ศ. 2566 | พ> ศ. 2565 | พ> ศ. 2564 | พ> ศ. 2563 | พ> ศ. 2562 | พ> ศ. 2561 | พ> ศ. 2560 |
| --- | --- | --- | --- | --- | --- | --- | --- |
| แพะดินแดง | 905 | 921 | 932 | 943 | 954 | 955 | 968 |
| ดงดำ | 854 | 856 | 856 | 856 | 852 | 848 | 852 |
| แควมะกอก | 575 | 580 | 576 | 578 | 580 | 578 | 576 |
| วังลุง | 554 | 562 | 567 | 580 | 588 | 589 | 580 |
| ห้วยทราย | 154 | 182 | 187 | 193 | 196 | 196 | 190 |
| รวม | 3,042 | 3,101 | 3,118 | 3,150 | 3,170 | 3,166 | 3,166 |
การแบ่งเขตการปกครอง > การปกครองส่วนท้องถิ่น

ตำบลฮอดเดิมมีฐานะเป็นสภาตำบลฮอด ในปี พ.ศ. 2516 ต่อมาปี พ.ศ. 2538 สภาตำบลฮอดมี 5 หมู่บ้าน พื้นที่ 51.00 ตารางกิโลเมตร ประชากร 3,200 คน และ 917 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลฮอดอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลฮอด
ต้มแซ่บ

| --- | --- |
ต้มแซ่บกระดูกอ่อน
ประเภท: ต้มยำ
มื้อ: อาหารจานหลัก
แหล่งกำเนิด: ไทย
ภูมิภาค: ภาคอีสาน
ส่วนผสมหลัก: เนื้อสัตว์ ข่า ตะไคร้ ใบมะกรูด พริกทั้งสดและแห้ง มะนาว น้ำปลา โรยหน้าด้วยต้นหอม ผักชีฝรั่ง โหระพา
 ตำราอาหาร: ต้มแซ่บ
ต้มแซ่บ เป็นอาหารไทยภาคอีสานประเภทต้มยำชนิดหนึ่ง คล้ายคลึงกับต้มยำของภาคกลางแต่ใส่พริกแห้งและข้าวคั่วลงไปด้วย ส่วนประกอบหลักคือ เนื้อสัตว์ ข่า ตะไคร้ ใบมะกรูด พริกทั้งสดและแห้ง มะนาว น้ำปลา นิยมใช้เนื้อหมู เนื้อวัว มากกว่าเนื้อสัตว์ชนิดอื่น แต่ที่นิยมกันมากคือต้มแซ่บกระดูกอ่อนหมูหรือซี่โครงหมู โรยหน้าด้วยต้นหอม ผักชีฝรั่ง โหระพา
สันนิษฐานว่าต้มแซ่บคงเพิ่งเกิดขึ้นใหม่ จากการดัดแปลงแกงอ่อมของภาคอีสาน
ต้มแซ่บคล้ายกับต้มส้ม โดยต้มส้มได้ความเปรี้ยวมาจากผักที่มีรสเปรี้ยวเป็นตัวนำมากกว่า เช่น ยอดมะขาม ตะลิงปลิง หรือดอกกระเจี๊ยบสด ตามด้วยเนื้อสัตว์ตามชอบ ส่วนใหญ่ที่เห็นกันจะนิยมเป็นพวกเนื้อปลา หรือไก่บ้าน รสชาติของต้มแซ่บจะไม่เปรี้ยวมากเมื่อเทียบกับต้มส้ม โดยต้มแซ่บจะมีรสชาติกลมกล่อมกว่า ต้มแซ่บยังคล้ายกับต้มโคล้ง โดยต้มโคล้งนิยมใช้ปลากรอบหรือปลาแห้ง มีการใส่น้ำมะขามเปียก แต่ไม่ใส่ข้าวคั่ว
ตำบลวังแสง (อำเภอชนบท)

| ตำบลวังแสง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Wang Saeng
ประเทศ: ไทย
จังหวัด: ขอนแก่น
อำเภอ: ชนบท
พื้นที่
 • ทั้งหมด: 103.50 ตร.กม. (39.96 ตร.ไมล์)
ประชากร
 • ทั้งหมด: 7,501 คน
 • ความหนาแน่น: 72.47 คน/ตร.กม. (187.7 คน/ตร.ไมล์)
รหัสไปรษณีย์ : 40180
รหัสภูมิศาสตร์: 401803
 ส่วนหนึ่งของสารานุกรมประเทศไทย
| องค์การบริหารส่วนตำบลวังแสง |
| --- | --- |
องค์การบริหารส่วนตำบล
   ตรา
ประเทศ:  ไทย
จังหวัด: ขอนแก่น
อำเภอ: ชนบท
รหัส อปท.: 06401803
ที่อยู่ที่ทำการ: หมู่ที่ 2 ตำบลวังแสง อำเภอชนบท จังหวัดขอนแก่น 40180
เว็บไซต์: wangsang.go.th
 ส่วนหนึ่งของสารานุกรมประเทศไทย
วังแสง เป็นตำบลหนึ่งในอำเภอชนบท จังหวัดขอนแก่น สภาพพื้นที่โดยทั่วไปเป็นที่ราบลุ่ม ติดลำน้ำชี มีความอุดมสมบูรณ์
ประวัติ

ตำบลวังแสงนับว่าเป็นตำบลที่เก่าแก่ตำบลหนึ่งในอำเภอชนบท เมื่อวันที่ 5 กรกฎาคม พ.ศ. 2516 ทางราชการได้จัดตั้ง สภาตำบลวังแสง จนกระทั่งเมื่อวันที่ 19 มกราคม พ.ศ. 2539 กระทรวงมหาดไทยมีประกาศให้เปลี่ยนแปลงฐานะจากสภาตำบลวังแสง เป็น องค์การบริหารส่วนตำบลวังแสงจนถึงปัจจุบัน
ที่ตั้งและอาณาเขต

ตำบลวังแสงตั้งอยู่ทางตะวันตกเฉียงใต้สุดของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ จรดกับ พื้นที่ ตำบลโนนพะยอม
ทิศใต้ จรดกับ พื้นที่ ตำบลโนนสะอาด, ตำบลคอนฉิม (อำเภอแวงใหญ่)
ทิศตะวันออก จรดกับ พื้นที่ ตำบลห้วยแก, ตำบลแวงใหญ่ (อำเภอแวงใหญ่)
ทิศตะวันตก จรดกับ พื้นที่ ตำบลโพธิ์ไชย (อำเภอโคกโพธิ์ไชย)
การแบ่งเขตการปกครอง

ตำบลวังแสงแบ่งออกเป็น 11 หมู่บ้าน ได้แก่
หมู่ที่ 1 บ้านวังแสง
หมู่ที่ 2 บ้านหูลิง
หมู่ที่ 3 บ้านห้วยไผ่
หมู่ที่ 4 บ้านโคกพระ
หมู่ที่ 5 บ้านหนองยายเกลี้ยง
หมู่ที่ 6 บ้านโนนข่า
หมู่ที่ 7 บ้านห้วยยาง
หมู่ที่ 8 บ้านโนนศิลา
หมู่ที่ 9 บ้านโนนคำมี
หมู่ที่ 10 บ้านโนนข่าใต้
หมู่ที่ 11 บ้านวังแสงใต้